Braziliyada damba o‘pirilishi oqibatida 50 kishi halok bo‘ldi

Braziliya janubi-sharqidagi Minas-Jerays shtatida kamida 50 kishi metallurgiya sanoati chiqindilari oqiziladigan dambaning o‘pirilishi qurboni bo‘ldi. Bu haqda Brumadinyu munitsipaliteti meri Avimar di Melu Barselos ma’lum qildi, deya xabar beradi “TASS”.

Shtat gubernatori Romeu Zemaning aytishicha, ayni paytda faqat 7 kishining jasadi topilgan. Hodisa joyida bedarak yo‘qolganlarni tirik topish ehtimoli o‘ta kam ekanligi aytilmoqda.
Oxirgi ma’lumotlarga ko‘ra, damba o‘pirilishi oqibatida 150 kishi bedarak yo‘qolgan.